13.Memorijalni ultramaraton Zagreb – Vukovar
Putevi dragovoljaca HOS-a i bojovnika Domovinskog rata
14.-18.10.2014.

Poštovani natjecatelji,
**SLAVONSKI BROD** – I ove, kao i proteklih 12 godina, Udruga dragovoljaca HOS-a iz Zagreba organizira međunarodni Memorijalni ultramaraton Zagreb – Vukovar, pod nazivom
“Putevi dragovoljaca HOS-a i bojovnika Domovinskog rata”.
Trči se od Zagreba do Vukovara, a dužina staze iznosi 344,1 km. Sudionici ovu stazu moraju pretrčati u pet dana, od 14. - 18. listopada.

1. dionica Zagreb ( Kustošija) – Ivanić Grad 50,6 km
2. dionica Ivanić Grad – Novska 72,0 km
3. dionica Novska – Slavonski Brod 90,5 km
4. dionica Slavonski Brod – Osijek 84,0 km
5. dionica Osijek – Vukovar (Ovčara), 47,0 km

Sa starta u Zagrebu krenulo je 11 ultramaratonaca, među kojima i dvojica Brođana, **Krešimir Šimić** i **Dragan Kopecki**. Na cilj 3. dionice, na Korzo u Slavonskom Brodu, prvi je stigao Slovenac **Boris Ivanović**, drugi Osječanin **Elvir Rakipović**, a treći Brođanin Krešimir Šimić.

U Krešinoj pratnji bili su njegovi trkački prijatelji iz TK Brace i Batrine. Pretrčali su s njim posljednjih nekoliko desetaka kilometara do cilja na Korzu. Najviše **Želimira Kopecki**, od Nove Gradiške, puni maraton (preko 40 km). Na taj način dali su mu podršku da izdrži cijeli ultramaraton.

Krešo je nakon 3 istrčane etape čvrsto na 3. mjestu i vjerujemo da do kraja ovog ultramaratona, jednog od najtežih u Europi, to mjesto može i zadržati.